New Order

New Order je anglická rocková skupina založená v roku 1980 spevákom Bernardom Sumnerom, basgitaristom Petrom Hookom a bubeníkom Stephenom Morrisom. Skupina New Order vznikla po zániku ich predošlej post-punkovej skupiny Joy Division, ktorá sa rozpadla potom, ako spevák Ian Curtis spáchal samovraždu.Savage, Jon. "Joy Division: Someone Take These Dreams Away." Mojo. July 1994. Neskôr do skupiny prijali klávesistku Gillian Gilbertovú. Ich hudobné spájanie post-punku s elektronickou a tanečnou hudbou z nich urobilo jednu z najkritizovanejších a najvplyvnejších skupín 80. rokov.Ankeny, Jason. "[ New Order > Biography]". AllMusic. Retrieved on 24 August 2009.

Kým prvé roky skupiny boli zatienené odkazom Joy Division, neskôr ich skúsenosti s klubovou scénou v New Yorku podmienili časté včleňovanie tanečných rytmov a elektronických nástrojov do ich tvorby. Ich hit „Blue Monday“ z roku 1983 sa stal najpredávanejším 12" singlom všetkých čias a populárnou klubovou skladbou. Počas 80. rokov vydala skupina viacero úspešných albumov ako Power, Corruption & Lies (1983), Technique (1989) či kompiláciu singlov Substance 1987 (1987). V roku 1993 sa skupina rozpadla kvôli sólovým projektom členov. V roku 1998 sa však opäť obnovila, hoci odvtedy prešla mnohými personálnymi zmenami, predovšetkým odchodom Petra Hooka v roku 2007. Posledný štúdiový album s názvom Music Complete vydala v roku 2015.

Hudobný štýl a odkaz
Hudba skupiny New Order v sebe spája prvky rocku a tanečnej hudby. Zakladajúci člen Peter Hook popísal, že "skupina sa odklonila z hrania chladných a temných skladieb okolo roku 1981 k hraniu elektronickorockových skladieb približne od roku 1982, pričom ich tvorbu inšpirovala nemecká skupina Kraftwerk, americká rocková skupina Sparks, ktorá spolupracovala s producentom Giorgiom Moroderom." Takisto ich ovplyvnila spolupráca Morodera a Donny Summer s názvom „I Feel Love“.

Podľa jedného textu portálu Allmusic, je skupina považovaná za "prvú alternative dance" hudobnú skupinu s ich spájaním "chadného a pochmúrneho post-punku so synthpopom podobným tvorbe skupiny Kraftwerk." Označovaná je tiež tvorbou v žánroch synthpop, post-punk, new wave, dance-rockRolling Stone a electronica.

Skupina silne ovplyvnila tvorbu techno, popových a rockových interpretov ako Pet Shop Boys, 808 State, The Chemical Brothers, The Killers, Arcade Fire či Moby. Sami však boli ovplyvnení interpretmi ako David Bowie, Neu!, Kraftwerk, Cabaret Voltaire či Giorgio Moroder.

Členovia
Súčasní
 Bernard Sumner – hlavné vokály, gitara, syntetizátory, programovanie (1980–1993, 1998–2007, 2011–súčasnosť)
 Stephen Morris – bicie, perkusie, klávesy programovanie (1980–1993, 1998–2007, 2011–súčasnosť)
 Gillian Gilbert – klávesy, gitary, programovanie (1980–1993, 1998–2001, 2011–súčasnosť)
 Phil Cunningham – gitary, klávesy, elektronické perkusie (koniec 2001–2007, 2011–súčasnosť)
 Tom Chapman – basová gitara, syntetizátory (2011–súčasnosť)

Bývalí
 Peter Hook – basová gitara, elektronické perkusie, vokály, syntetizátory, programovanie (1980–1993, 1998–2007)

Časová os

Diskografia

 Movement (1981)
 Power, Corruption & Lies (1983)
 Low-Life (1985)
 Brotherhood (1986)
 Technique (1989)
 Republic (1993)
 Get Ready (2001)
 Waiting for the Sirens' Call (2005)
 Lost Sirens (2013)
 Music Complete (2015)

Ocenenia a nominácie
 Rok  Ocenenie  Práca  Kategória  Výsledok 1983 NME Awards Power, Corruption & Lies Best Dressed Sleeve  „Blue Monday“ Best Single   New Order  Best Group  1988 Brit Awards "True Faith" Best British Video   2001 Q Awards „Crystal“ Best Single   2005 NME Awards New Order  Godlike Genius Award  2006 Grammy Awards „Guilty is a Useless Emotion“ Best Dance Recording  MTV VMAJ „Krafty“ Best Dance Video  2012 UK Festival Awards New Order  Headliner of the Year  2015 Q Awards Q Outstanding Contribution To Music  „Restless“ Best Track   2016 International Dance Music Awards „Plastic“ Best Alternative/Rock Dance Track 

Referencie

Iné projekty

Zdroj

Kategória:Hudobné skupiny z 1980
Kategória:Anglické elektronické hudobné skupiny
Kategória:Synthpopové hudobné skupiny
Kategória:Britské new wave hudobné skupiny
Kategória:Post-punkové hudobné skupiny
Kategória:Electronica hudobné skupiny
Kategória:Elektronickorockové hudobné skupiny
Kategória:Dance-rock
Kategória:Držitelia ceny Brit Award
Kategória:Hudobné skupiny ukončené v roku 1993
Kategória:Hudobné skupiny ukončené v roku 2007
Kategória:Reprise Records
Kategória:Mute Records